**Referat**

**Fællesmøde i Psykiatrisk Samordningsforum (PSOF) Vestjylland og SOF-SVS**

**Tidspunkt:** 6. januar 2021 kl. 11.30 – 12.30

**Sted:** Videomøde – følg linket i mødeindkaldelsen i Outlook

**Deltagere: Billund Kommune:**

 **Esbjerg Kommune:**

Arne Nikolajsen, direktør, Sundhed og Omsorg (kommunal medformand) (PSOF og SOF)

Pia Damtoft, Jobcenterchef (PSOF)

Anni Kjærgaard Sørensen, Hjemmesygeplejechef (SOF)

 **Fanø Kommune:**

**Varde Kommune:**

Hanne Josefsen, sundhedschef (PSOF)

Lars Stenkjær, udviklingskonsulent, Jobcenter Varde (PSOF)

Thorkild S. Pedersen, Ældrechef (SOF)

Anette Førgaard, Leder af visitationen (SOF)

Anne-Mette Lange Andersen, Leder af Sygeplejen (SOF)

Hanne Josefsen, Sundhedschef (SOF)

 **Vejen Kommune:**

Charline Borgen Amdisen Bossen, leder, Socialpsykiatrisk Center (PSOF)

 Lene Beck Kristensen, leder, Handicap og Psykiatrirådgivningen (PSOF)

 Anne-Mette Dalgaard, sundhedschef (PSOF og SOF)

 Kirsten Dyrholm Hansen, Ældre- og rehabiliteringschef (SOF)

**Psykiatrien i Region Syddanmark:**

Anders Meinert Pedersen, lægefaglig direktør (regional medformand) (PSOF)

Yvonne Reinholdt, oversygeplejerske, Børne- og Ungdomspsykiatrien Sydjylland (PSOF)

**Sydvestjysk Sygehus:**

Susanne Lauth, Formand SOF-SVS, Sygeplejefaglig direktør (SOF)

Jette Kynde Schøtz, Ledende oversygeplejerske (SOF)

Alice Skovhede Nielsen, Ledende overlæge, Fælles Akutmodtagelse (SOF)

Birgit Brodde, Ledende oversygeplejerske, Kirurgisk omr., SVS (SOF)

Conny Olesen, Ledende Oversygeplejerske, Medicinsk omr., SVS (SOF)

Døne Bagdat, Ledende oversygeplejerske, Ortopædkirurgisk omr. SVS (SOF)

Lene Jensen, Ledende oversygeplejerske, Neurologisk omr. SVS(SOF)

Marianne Thomsen, Chefterapeut, SVS(SOF)

**Almen praksis:**

**Fælles sekretariat:**

Christina Ellegaard Ryborg, specialkonsulent, Sydvestjysk Sygehus (SOF)

Maja Kolstrup Hansen, Psykiatrisygehuset (PSOF)

Tina Riegels-Jakobsen, konsulent, Esbjerg Kommune (PSOF og SOF)

Anette K. Filtenborg, Strategisk udviklingskonsulent (PSOF)

**Fraværende:**

Lene Bruun, leder for sundhedsstaben, Billund Kommune (SOF).

Pia Mejborn, Ældrechef, Billund Kommune (SOF)

Lise Willer, direktør, Borger og Arbejdsmarked, Esbjerg Kommune (PSOF)

Camilla Christensen, tværfaglig leder, Pædagogisk Enhed, Esbjerg Kommune (PSOF)

Kim Christophersen, tværfaglig leder, Esbjerg Kommune (PSOF)

Lars Mølskov Knudsen, Kontorchef, Esbjerg Kommune (SOF)

Agnete Steffensen, Teamleder Velfærd- Sundhed og Administration, Fanø Kommune (SOF)

Kasper Rindom Kornerup, konstitueret teamleder, Velfærd, Social & Myndighed, Fanø (PSOF)

Kim Ulrik Søgaard, socialchef, Varde Kommune (PSOF)

Mogens Sørensen, leder for psykologerne, Børn og Familie, Varde Kommune (PSOF)

Dorte Juhl Folmer, Chefkonsulent og leder af Myndighed og ældre, Vejen Kommune (SOF)

 Lene Schramm Petersen, Leder af livstilsafdelingen, Vejen Kommune (SOF)

Agnete Larsen, ledende overlæge, Psykiatrisk Afdeling Esbjerg, Psykiatrien (PSOF)

Anna-Marie Bloch Münster, Lægelig direktør, SVS (SOF)

Lars Henriksen, Kvalitets- og Forbedringschef, SVS (SOF)

Camilla Tykgaard Clausen, AC-Fuldmægtig, SVS (SOF)

Jytte Møller, praksiskoordinator og praktiserende læge, almen praksis

1. **Velkomst og præsentation (5 min.)**
 Ved Anders Meinert Pedersen

Særligt velkommen til følgende nye medlemmer:

Lise Willer, direktør, Borger og Arbejdsmarked, Esbjerg Kommune

Kim Christophersen, tværfaglig leder, Esbjerg Kommune

Anne-Mette Dalgaard, sundhedschef, Vejen Kommune

1. **Status på samarbejdet omkring funktionelle lidelser (5 min.)**
Ved sekretariatet

Den 27. februar 2020 blev der afholdt en fælles temadag om funktionelle lidelser på tværs af PSOF Vestjylland og SOF SVS Sygehus med fokus på, hvordan vi i fællesskab kan forbedre indsatsen for borgere med funktionelle lidelser på tværs af de fem kommuner i Sydvestjylland, almen praksis, Sydvestjysk Sygehus og Psykiatrien i Region Syddanmark. Der blev efterfølgende nedsat en arbejdsgruppe, som skulle komme med konkrete forslag til, hvordan samarbejdet kan forbedres.

På SOF-mødet den 19. oktober 2020 foreslog arbejdsgruppen, at der blev nedsat en Koordinationsgruppe, hvor fagpersoner kan mødes på tværs af somatik, psykiatri, kommuner m. fl og drøfte konkrete patientforløb med det formål i fællesskab at finde ud af, hvad der kan/skal gøres i forhold til den enkelte patient/borger. Det blev besluttet, at der er behov for, at arbejdsgruppen mødes igen med henblik på at beskrive arbejdet i koordinationsgruppen mere konkret, herunder bemandingen af koordinationsgruppen, mødefrekvens, visitation, indsats osv.

Arbejdsgruppen holder møde den 22. januar 2021, hvor overlæge Lene Toscano fra Sygehus Lillbælt vil præsentere tilbuddet på Sygehus Lillebælt og komme med sine input til det videre arbejde i Sydvestjylland.

Parallelt med arbejdet i Sydvestjylland arbejdes der i Følgegruppen for Arbejde og Uddannelse også med området, og det er her besluttet, at der skal udvikles e-læringsmateriale omkring funktionelle lidelser, som kan anvendes af alle i regionen.

**Funktionelle lidelser hos børn**

Det øgede fokus på samarbejdet omkring børn med funktionelle lidelser er også relevant for de øvrige kommuner og sygehuse, og der er en regional opbakning til, at der sættes fokus på området med henblik på eventuel senere udbredelse til resten af regionen.

Der arbejdes mod at kunne præsenteres et forslag til øget samarbejde i løbet af foråret.

**Indstilling**

Det indstilles, at PSOF Vestjylland og SOF-SVS:

* Tager sagen til orientering

**Referat**

Arbejdsgruppen mødes d. 22. januar 2021, hvor overlæge Lene Toscano deltager. Lene bidrager med sine erfaringer fra det nyligt oprettede afsnit for funktionelle lidelser på Sygehus Lillebælt. Lenes erfaringer bringes med i arbejdsgruppens efterfølgende konceptbeskrivelse for den koordinationsgruppe, der på forrige fællesmøde blev besluttet at nedsætte.

SVS afklarer forud for arbejdsgruppens møde hvilket lægefagligt speciale, der skal tilknyttes koordinationsgruppen.

1. **Tværsektorielle anbefalinger til demensudredningen og –indsatsen i Sydvestjylland (30 min.)**Ved Anders Meinert Pedersen

På et fælles temamøde i PSOF Vestjylland og SOF-SVS den 28. august 2019 blev det besluttet at nedsætte en tværsektoriel arbejdsgruppe, der skal understøtte, at Sydvestjylland får Danmarks bedste demensudredning og- indsats på tværs af almen praksis, kommuner og region.

Anders Meinert Pedersen, lægefaglig direktør i Psykiatrien i Region Syddanmark er formand for arbejdsgruppen. Derudover består arbejdsgruppen af repræsentanter fra almen praksis, de fire kommuner, Sydvestjysk Sygehus og Psykiatrisk Afdeling Esbjerg. Arbejdsgruppens arbejde er blevet kvalificeret fra et patient- og pårørende perspektiv gennem interview med lokalformanden for Alzheimerforeningen Sydvest.

Arbejdsgruppen har valgt følgende tre fokusområder, som de anser som afgørende for borgere med demens og deres pårørende:

* Hurtigere udredning
* Godt samarbejde på tværs
* Øget livskvalitet

Til hvert fokusområde har arbejdsgruppen formuleret en række tværsektorielle anbefalinger for demensindsatsen og – udredningen. Arbejdsgruppens anbefalinger fremgår af bilag 1 til denne dagsorden. Arbejdsgruppens anbefalinger er inspireret af Sundhedsstyrelsens ”*Anbefalinger for tværsektorielle forløb for mennesker med demens*”, som er vedhæftet som bilag 2 til denne dagsorden.

For at understøtte implementeringen af anbefalingerne indstiller Arbejdsgruppen til PSOF Vestjylland og SOF SVS, at der iværksættes følgende fælles initiativer på tværs af almen praksis, kommuner og region.

* Der nedsættes en arbejdsgruppe, der skal understøtte, at den grundlæggende viden om demens bliver udbredt i civilsamfundet, herunder særligt tegn på demens samt mulighederne for hjælp og støtte. Dette skal ske via en informationskampagne eller lignende.
* To gange årligt afholdes der en fælles temaeftermiddag om demens i Sydvestjylland med deltagelse af fagpersoner på tværs af almen praksis, kommuner og region. Temaeftermiddagene skal bidrage til et højt vidensniveau på tværs af aktørerne samtidig med at de giver deltagerne mulighed for at få en faglig relation til hinanden. Temaeftermiddagene arrangeres af Demensklinikken i Esbjerg.
* Det skal være lettere for aktørerne på demensområdet at få kontakt med hinanden. Derfor skal aktørernes kontaktoplysninger være mere tilgængelige. Varde Kommune og Esbjerg Kommune kommer med et bud på, hvordan kontaktoplysningerne på aktørerne kan samles på ét sted, hvor de er let tilgængelige for alle aktørerne på området.
* Når en aktør oplever, at en borger med demens har dårlig livskvalitet kan aktøren tage initiativ til at samle de relevante aktører på området til et fælles møde med henblik på at drøfte, hvordan aktørerne i fællesskab kan øge livskvaliteten for den pågældende borger. De relevante aktører er forpligtede på at deltage i det fælles møde. Mødet kan evt. afvikles online.

Det er vigtigt for arbejdsgruppen at kunne dokumentere, hvorvidt det lykkes at indfri ambitionen om, at Sydvestjylland får Danmarks bedste demensudredning og- indsats. Derfor har arbejdsgruppen udviklet et evalueringskoncept baseret på eksisterende kvantitativt data suppleret med 2 – 4 semistrukturerede interviews med borgere med demens og/eller deres pårørende, der er forskellige steder i deres demensforløb. Evalueringskonceptet fremgår af bilag 1. Interviewene baserer sig på en fælles semistruktureret spørgeguide, der udarbejdes i samarbejde mellem Gitte Skov Nielsen, Esbjerg Kommune, en medarbejder fra Varde Kommune og Maja Kolstrup Hansen fra Psykiatrisygehuset.

Evalueringen af demensindsatsen og -udredningen bliver gennemført én gang om året af fællessekretariatet for PSOF Vestjylland og SOF-SVS. Første gang ved udgangen af 2021.

**Indstilling:**
Det indstilles, at PSOF Vestjylland og SOF-SVS:

* Godkender de tværsektorielle anbefalinger for demensudredningen og indsatsen i Sydvestjylland med evt. ændringer
* Godkender de fælles initiativer med evt. ændringer
* Godkender evalueringskonceptet

**Referat:**

Esbjerg Kommune oplyser, at de har behov for at gennemgå arbejdsgruppens materiale i ledelsessystemet, hvorfor punktet udsættes til næste møde.

Det blev besluttet, at hver organisation kigger arbejdsgruppens materiale igennem på ny med henblik på at vurdere hvilke ændringer, der eventuelt skal foretages for, at anbefalingerne på næste fællesmøde kan godkendes med eventuelle bemærkninger. Inputtene skal så vidt muligt være tydelige og konkrete, og de meldes direkte ind i via organisationens medlem/medlemmer i arbejdsgruppen.

Det blev afslutningsvis nævnt, at arbejdsgruppens arbejde er væsentligt for det videre tværfaglige og tværsektorielle samarbejde og derfor ikke bør sættes i stå.

Der indkaldes til nyt møde i arbejdsgruppen.

**Bilag:**
Bilag 1. Tværsektorielle anbefalinger for demensindsatsen og –udredningen i Sydvestjylland.
Bilag 2. Sundhedsstyrelsens anbefalinger for tværsektorielle forløb for mennesker med demens.

1. **Tværfagligt samarbejde omkring misbrugere – en fælles udfordring? (10 min.)**

Ved Susanne Lauth

På det fælles (P)SOF-møde i oktober 2020 var der opbakning til formandskabets forslag om et fælles temamøde med fokus på samarbejdet omkring misbrugere på tværs af kommune og region, herunder både somatik og psykiatri.

Det blev besluttet, at udfordringerne i det eksisterende samarbejde skal tydeliggøres forud for temamødet, hvorfor sekretariatet vil igangsætte en indsamling af relevant data både i regionalt og kommunalt regi.

Formandskabet har besluttet, at temamødet afholdes 1. oktober 2021 i forhåbning om, at mødet kan afvikles som et fysisk møde. Sekretariatet har udarbejdet vedhæftede forslag til et program for temamødet (bilag 3).

Forud for temamødet vil den fælles samarbejdsaftale for borgere med psykisk lidelse og et samtidigt stofmisbrug eller alkoholmisbrug bliver præsenteret på et fælles (P)SOF-møde. Aftalen er vedhæftet som bilag til denne dagsorden (bilag 4).

**Indstilling**

Det indstilles, at PSOF Vestjylland og SOF-SVS:

* Tager dato for temamødet til efterretning
* Drøfter udkast til program for temamødet
* Drøfter hvilke data, der skal indsamles
* Beslutter om, der skal inviteres deltagere ud over (P)SOF-repræsentanter til temamødet, - og i så fald hvem og hvor mange

**Referat:**

Den planlagte dato for afholdelse af temamødet blev godkendt.

Det blev besluttet, at FAM forud for det kommende fællesmøde indhenter overordnede data, som kan give et billede af målgruppen samt størrelsen af denne. Yderligere indsamler sekretariatet data på forløbskoordinationsplaner og genindlæggelser.

Det blev besluttet, at der kan inviteres regionale og kommunale nøglepersoner med til temamødet ud over (P)SOF-repræsentanterne. Deltagerkredsen defineres nærmere på et kommende fællesmøde

Samarbejdsaftalen for borgere med psykisk lidelse og et samtidigt stofmisbrug eller alkoholmisbrug dagsordenssættes på et kommende fællesmøde med henblik på en status på, hvordan aftalen anvendes.

Udkastet til program for temamødet tilpasses efter kommende fællesmøde.

Det blev foreslået, at sekretariatet, i forbindelse med præsentationen af samarbejdsaftalen på kommende fællesmøde, henter inspiration i konferencen ”Borgere med psykisk sygdom og misbrug – hvordan hjælper vi dem bedst?”, som blev afholdt i 2018.

**Bilag:**
Bilag 3. Udkast til program for temamøde

Bilag 4. fælles samarbejdsaftale for borgere med psykisk lidelse og et samtidigt stofmisbrug eller alkoholmisbrug

1. **Kort gensidig orientering (10 min.)**Ved medlemmerne af PSOF Vestjylland og SOF-SVS

**Referat:**

Intet nyt.

1. **Punkter til kommende møder**

Ved medlemmerne af PSOF Vestjylland og SOF-SVS

**Referat:**

* Temadag om tværfagligt samarbejde omkring misbrugere
* Demensindsats – præsentation og drøftelse af arbejdsgruppens arbejde
* Forløbsprogram for mennesker med demens - implementeringsplan
1. **Evt.**

**Referat:**

Intet nyt.